Swak na swak 'yong buhok ng Hari.
Grabe, ang galing. Tingnan mo 'yang suot niya.
Puting damit, puting pantalon, tapos pulang lei.
Dalawang tao lang sa mundong ito
ang kayang magdala ng ganyang ayos, okay?
Ako 'yong isa, para lang alam mo.
Ano'ng problema?
Uuwi na si Stan bukas ng gabi.
Kailangan ko na sabihin sa kanya.
Mabuti.
Sige, kunin mo na.
Hindi ko maintindihan, Chief.
Akala ko gusto mong pag-usapan 'yong tungkol sa uncle ko.
Nakakalungkot talaga 'yong nangyari kay Uncle Keako,
pero kung paano mo hinarap 'yon,
sa kabila ng mga maling paratang
tungkol sa pagnanakaw ng perang iyon,
pinakita lang kung anong klaseng tao ka.
Ngayong tapos na ang kaso at malinis na record mo,
Gusto ka nang ibalik ng HPD sa trabaho mo.
Bilang lieutenant.
Lieutenant?
Pero detective lang ako no'ng nag-resign ako.
Oo, pero kung hindi ka sana umalis, malamang lieutenant ka na ngayon.
Isipin mo na lang na parang pambawi ito.
Salamat talaga sa offer, sir,
pero okay na okay ang trabaho namin sa Five-0.
Doon na ako ngayon.
-Kumusta, Duke? -Kumusta, Chin?
-Ano 'yan? -Ah.
May ranch owner sa Waipahu na tumawag para mag-report.
Sabi niya, naka-ATV siya, paikot-ikot lang sa property niya
tapos may nakita siyang parang mga piraso ng sunog na pera.
-Talaga? Magkano? -Hindi ko alam.
Pero inabot ng kalahating araw
'yong apat na pulis para makuha lahat.
Ipapasuri namin ang mga piraso na may buo pang serial number,
para malaman kung saan galing 'yan.
Imposible 'yan.
Pareho naming nakita ni Kono na nasunog 'yong pera.
Mukhang hindi lahat.
Kapag sinimulan nang i-check ng HPD 'yong mga serial number na 'yan,
malalaman nila na nakaw 'yong pera.
-galing sa asset forfeiture locker. -Sige, baka nga,
pero walang matibay na ebidensiyang mag-uugnay nito sa atin.
At bukod pa roon, technically, kumpleto pa rin ang pera.
May nagsauli ng pera,
sakto sa halagang ninakaw natin, di ba?
…nag-i-improve na ang HPD
-sa lahat ng distrito. -Magaling.
Aloha, Steve. Inspector Kelly.
-Aloha, Gobernador. -Magandang umaga.
-Miss Hills. -Detective Kelly.
Excuse us.
-Kailan mo siya aayain lumabas? -Sino, si Miss Hills?
Hindi, ang gobernador. Sino pa ba sa tingin mo?
Sa tuwing nakikita natin si Laura,
para bang nilalandi ka niya gamit ang mga mata niya.
Tara na nga.
Ano ba, seryoso ka ba?
Para sa magaling na detective, ang clueless mo minsan.
-Uy, tatawag na sana ako sa 'yo. -Hey.
Hulaan mo kung sino na naman ang may special delivery ngayon.
Isa na namang sobre.
Tuwing Miyerkules. Naka-schedule na 'to.
Walang fingerprint. Tiningnan ko na.
Kakabigay lang 'to ng security.
Palagay ko, dumating ito kaninang umaga sa mailroom.
Pare ang sulat, tinta, envelope tulad ng dati.
Skeleton key.
Nakakabaliw 'to. Sinubukan ko na 'to sa lahat ng lock sa bahay,
sinubukan ko pa sa lumang mesa ni Dad sa HPD.
Naalala mo? Hindi nagkasya.
Di 'to nagkasya sa lahat.
Sa totoo lang, batay sa mga larawan ng lahat ng ebidensya,
na kinolekta ng tatay mo, nag-research ako nang konti.
Lumabas na 'yong susi,
ay pag-aari ng isang lumang American furniture mula pa 1800s.
Wala namang gano'ng bagay ang tatay ko.
Kung ganoon, kanino ang susi na iyon?
Baka sa taong iniimbestigahan niya.
Bumaba ng pitong porsiyento ang mararahas na krimen,
apat na porsiyento naman sa labanan ng ari-arian,
at tumaas ng walong porsiyento ang taunang clearance. rate.
Mukhang may impact talaga ang Five-0 n'yo.
Oo, pero huwag din nating maliitin ang HPD.
Napakaganda ng kanilang nagagawang trabaho.
Siguraduhin mong mabigyan mo ng papuri ang commissioner.
-para sa akin kapag nakita mo siya. -Opo, ma'am.
Oo nga pala, Laura, okay lang naman
para sa isang babae na siya ang unang gumawa ng hakbang.
-Ano po 'yon? -Si. Inspector Kelly.
Tawagan mo siya.
-Gawin mo na ngayon. -Sige po, ma'am.
Laura! Laura!
Laura!
Gobernador.
Ano'ng nangyari? Nasaktan ka ba?
Ayos ka lang ba?
May nakikita akong pahabang linya sa metal
na nagmumula sa steering column.
Mukhang gumamit 'yong killer ng detonating cord,
ibig sabihin, 'yong unang pagsabog galing mismo sa manibela.
-Mga piraso ba 'yon ng bomba? -Oo. Mag-ingat ka.
-May nakuha ba kayo? -Oo, mukhang bakas nga 'to.
Sinabi ni Kaye na nagmula ang bomba sa steering wheel column.
Mukhang mga bala 'yon galing sa BB gun.
Hindi.
Mga bala 'to galing sa claymore mine.
Tama ka.
May nakita akong wire ng electric blasting cap
na nakakabit sa ignition ng kotse.
Galing ito sa isang claymore.
Nakita ko na dati ang ganitong uri ng improvised device.
Sandali lang.
Sabihin mong alam mo kung sino ang may kagagawan nito.
Oo. Ang taong nagkabit ng pampasabog sa sasakyang ito
ay siya ring taong nasa likod ng pagpatay sa fiancé ko
at sa mga magulang mo.
Si Wo Fat 'yon.
Ang improvised explosive device
isa 'yan sa paboritong paraan ni Wo Fat sa pagpatay,
lalo na kapag gusto niyang magpadala ng mensahe.
Sandali, sa tingin mo si Wo Fat gumawa nito?
Parang sablay naman.
Hindi siya sablay, mapaghiganti siya.
Isipin mo ito. Pinatay mo si Victor Hesse at 'yong Yakuza dito
'yong kanan at kaliwa niyang kamay.
Ginawa mo 'tong personal.
Talaga? Mas lalo siyang magagalit
kapag pinakulong ko siya habang buhay, di ba?
Sige, ano pa bang alam natin dito?
Kapag nag-on na yung ignition,
mga 700 na steel balls,
mga 1/8 inch ang laki,
tatalsik nang mga 4,000 feet per second sa loob ng sasakyan
isang pagsabog na deretsong nakatapat sa mukha ng driver.
Sobrang personal at talagang tinarget na pag-atake 'to.
-Wala siyang naramdaman. -Wala.
Sige, binalaan tayo ni Sang Min na paparating si Wo Fat,
kaya gets ko kung isa sa atin ang target n'ya,
pero bakit si Laura Hills?
Hindi ko alam. Pero ito na 'yong best chance natin
para ma-track si Wo Fat ay dito sa explosive na 'to.
Saan siya kukuha ng claymore dito sa Hawaii?
-Sa militar? -Sandali lang.
May pumasok sa military base at nagnakaw ng isang crate
na puno ng mga mina, sa tingin mo di natin malalaman 'yon?
Hindi, sandali lang.
Kung may naganap na pagnanakaw ng mga pampasabog ng militar,
ang mga pulis ang huling tatawagan ng militar.
Gusto nilang sila-sila lang ang mag-imbestiga.
Kaye, i-double check mo sa lahat ng base sa isla,
tingnan mo kung may nawawalang claymore.
Sige. May mga contacts din ako sa black at gray market.
Titingnan ko rin do'n kung may kilala sila
na munitions dealers dito.
Sige. Chin, Kono, i-search n'yo 'yong office ni Laura.
Ako at si Danny, kami na sa bahay.
Siguradong may dahilan kung bakit si Hills ang tinarget.
BAHAY NI LAURA
Bukas 'yong pinto.
Clear.
Mukhang nangyari lang 'to sa loob ng ilang oras
pagkatapos pumasok ni Hills sa opisina kaninang umaga.
Hindi ito pagnanakaw.
Hindi nila kinuha ang TV, nandito rin 'yong laptop.
May hinahanap sila dito.
Tingnan mo 'to.
'Yong unang dalawang drawer, hinila at tinapon sa sahig.
'Yong huling drawer, hindi ginalaw.
Okay.
Baka… baka naistorbo sila.
Baka nga.
O baka nahanap nila 'yong hinahanap nila.
Tatawagan ko 'yong HPD para tingnan 'yong fingerprints,
i-proseso ang lugar na ito.
Baka may nagkamali at nag-iwan ng ebidensya.
-Danny. -Ano?
Tingnan mo ito.
Sige, maaaring nagkataon lang ito, di ba?
Ito 'yong kaparehas na envelopes na pinapadala sa akin.
Ano ba. Sa tingin mo si Laura Hills ang nagpapadala ng mga 'yon?
Hindi ko alam.
-Envelopes 'yan, Steve. -Anong ginagawa mo?
Kukuha lang ako ng writing sample.
Match ito.
Sulat ni Laura Hills 'yan sa mga envelopes.
O, tingnan mo.
'Yong G niya may mababang kurba,
kasama ang natatanging pataas na guhit sa kanyang mga "T."
Ang pinagkaiba lang ng dalawang samples
'yong slant at pressure lang.
Halatang stressed siya
no'ng sinusulatan niya 'yong envelopes na 'to para sa 'yo.
-Paano mo nasabi? -May pressure 'yong sulat niya,
ibig sabihin, stressed siya.
Sobrang seryoso sa ginagawa niya.
At 'yong mga letra diretso,
hindi naka-slant sa kanan o sa kaliwa.
Sinusubukan niyang pagtakpan 'yong ginawa niya.
Oo. Ayaw ni Laura Hills na may makaalam
na siya pala 'yong nagpapadala sa akin ng mga ebidensya
galing sa toolbox ng tatay ko.
Hinanap namin ni Chin sa office niya mula taas hanggang baba.
Kung may iba pa siyang gamit niya, wala doon.
Okay, ang hindi ko maintindihan 'yong mga ebidensiya na 'to,
ninakaw ng Yakuza.
Paano nakuha ni Laura 'to?
Maaaring nagtrabaho siya para kay Wo Fat.
Oo, or kinuha niya 'to sa taong may alam noon.
-Kaye, ano ang nakuha mo? -Nakuha ko ang isang serial number
galing sa fragment ng claymore tapos nahanap ko din ito.
Tama ka, lumalabas na may nakawan pala
at nag-investigate din ang military.
Ninakaw 'yong mina apat na taon na nakakaraan,
galing sa shipment na papuntang Iraq.
Nag-investigate ang CID sa isang defense contractor
na ang pangalan ay Dale O'Reilly, pero hindi siya na-convict
at di rin nakuha alinman sa mga ninakaw na kargamento.
May ideya ka ba kung nasaan si O'Reilly ngayon?
Sana magustuhan mo 'to.
Ganyan ang itsura niyan kapag namatay ka.
Ito 'yong kalangitan mo.
May kailangan ka habang nandito tayo? Bagong ammo belt?
Night vision goggles kaya?
-Powdered eggs. -Let me tell you something,
mas gusto ko pa 'yong powdered eggs kaysa sa luto mong itlog.
-'Yong itlog ko? Gusto mo 'yon. -Di masarap, Danny.
Hello, Dale.
Hoy, ipagpaumanhin mo.
-Dale O'Reilly? -Wala siya rito.
Nakakatawa 'yan.
Baka kakambal ka niya.
Sorry, guys. Di mo alam kung sino ang biglang maghahanap.
-Naiintindihan mo 'yon? -Oo, naiintindihan ko 'yon.
Parang may isang tao na baka naghahanap ng isang…
Di ko alam, claymore mine?
Claymore mine?
Babarilin kita sa mukha. Ibaba mo 'yan!
Hey, Dale.
'Yong mata ko! 'Yong mata ko!
Sige. Kukunin ko 'yong pepper spray,
tapos 'yong kaibigan ko gusto n'ya 'yong powdered eggs.
Kanino mo binenta 'yong claymore?
Sumagot ka sa tanong ko, kanino mo binenta yung claymore?
McGarrett! Steve McGarrett ang pangalan niya!
Okay, siguradong masasabit ka bilang kasabwat sa murder.
Sa ngayon, kung kaya kitang tulungan,
mas mabuti siguro kung tulungan mo na lang sarili mo.
Okay? Sabihin mo lang
kung sino ang nagsabi sa 'yo na sabihin 'yong pangalan na 'yan.
Okay.
Siya ba? Si Wo Fat ba?
Dale. Dale! Sige na!
Nakuha na namin 'yong $50,000 na binayad niya sa 'yo.
Okay.
Sige, may sasabihin ako sa 'yo tungkol sa lalaking 'to, okay?
Ginamit niya 'yong claymore na 'yon
para pumatay ng isang government official.
Isang inosenteng babae. Isang taong kakilala ko.
-Di kita kakausapin. -Di mo ko kakausapin?
Hindi mo siya kakausapin?
Ayos lang 'yon.
Baka siya nag gusto mong kausapin.
Dale.
Ayos ka lang ba? Sige na, kausapin mo ako, bunso.
Gary.
Kakatawag lang sa'kin ng LT, pinabalik ako galing reconduty.
Sabi niya may problema ka raw. Ano'ng nangyayari?
Dale. Nandiyan ka pa ba?
Sa susunod na makita mo ang kapatid mo,
nasa federal courtroom na 'yon mangyayari.
Kakasuhan ka ng treason, mga krimen laban sa bansa mo.
Ituturing kang isang terorista
at ang buong pamilya mo ay magdurusa dahil sa ginawa mo.
Ang kapatid mong si Gary
mapapahiya siya, at mapipilitang. umalis sa serbisyo,
lahat 'yon dahil hindi ka umamin ngayon.
Magaling na trabaho.
Sa pagitan ng claymore at testimony ni O'Reilly,
siguradong hawak na natin si Wo Fat.
Oo, ngayon ang kailangan na lang natin ay hanapin siya.
Kakausap ko lang sa crime lab.
Tapos na nilang i-process 'yong bahay ni Laura Hills.
May nahanap ba silang ibang fingerprints bukod sa kanya?
May fingerprints sa buong lugar kay McGarrett.
Paano nangyari 'yon?
Nakapunta ka na ba ro'. bago ngayong araw?
Hindi, hindi kailanman.
Mukhang may gustong-gusto talaga na isipin ng HPD na ikaw 'yun.
Bakit?
Sine-set up ka.
BAHAY NG GOBERNADOR
Inu-ulit ko, lubos akong humihingi ng paumanhin sa pagkawala niya.
Alam ko. Lahat kami nagugulat pa rin dito.
Si Laura ay isang napakaespesyal na babae.
Oo naman.
Kapag may nalaman kami, ikaw ang unang makakaalam.
Okay.
Mahalo.
Mga magulang ni Laura.
Nasa New York sila para ipagdiwang ang anibersaryo nila.
Pasensiya ka na, ma'am. alam kong…
alam kong mahirap gawin ang desisyong 'yan.
Sabihin mo na may nahanap kayo.
Meron.
Alam na namin kung sino pumatay kay Laura.
Wo Fat ang pangalan niya.
Isa siyang international arms dealer na may malalim na koneksyon
sa Japanese Yakuza.
May connections din siya sa local branch dito sa Hawaii.
At bakit sa tingin mo may kinalaman siya sa pagkamatay ni Laura?
Dahil may isang tao kami na kasalukuyang nasa kustodiya
na nagbenta kay Wo Fat ng explosives na dahilan ng pagkamatay niya,
at nakapagbigay siya ng positibong pagkakakilanlan.
Kapag nakaupo na siya kasama ang abogado,
magbibigay siya sa amin ng kumpletong pahayag.
kapalit ng mas magaang na parusa.
Dinala na siya ng HPD sa kulungan ngayon.
Magaling.
Gaano na kayo kalapit para mahanap si Wo Fat?
Hindi pa kami malapit.
Binubuo pa lang namin ang ilang bagay,
pero kung okay lang sa inyo,
gusto naming magtanong ng ilang katanungan tungkol kay Laura.
Siyempre naman. Tutulong ako hangga't kaya ko.
Okay, nabanggit ba niya ang pangalang Wo Fat sa 'yo?
Hindi.
'Yong kilos n'ya?
Nitong nagdaan na araw… may kakaiba ba o hindi normal?
Kakaiba? Wala naman.
Pareho pa rin 'yong Laura na kilala ko.
Sabihin mo sa akin…
bakit sa tingin mo pinatay siya?
Hindi pa kami sigurado, pero tinatrabaho na namin 'yan.
Alam n'yo po, ma'am?
Maraming salamat po sa oras mo ngayon.
Alam namin na sobrang hirap ng araw na ito.
Steve.
Napakapersonal nito para sa akin.
Hanapin n'yo 'yong lalaking 'to,
sa kahit anong paraan, gawin n'yo.
Opo, ma'am.
Salamat.
Ano ang problema mo?
Hindi niya tayo naririnig.
Hoy.
-Sige, tara na. -Ano ang nangyayari sa 'yo?
Bakit di mo sinabi sa gobernador 'yong tungkol sa mga envelopes
na pinapadala sa 'yo ni Laura Hills?
Nakita mo ba 'yong cabinet sa opisina niya?
Early American style, 1800s, may brass fixtures?
Oo, ang ganda no'n.
Ano ka, host ng Antiques Roadshow?
Hindi. Naghahanap ka ba ng furniture?
-Ano'ng problema mo? -Paano kung 'yong brass key
na pinadala sa 'kin ni Laura Hills ay 'yong susi sa lock na 'yon?
Hindi ko alam. Ano ang ibig mong sabihin?
Sa tingin ko may itinatago ang gobernador.
Kailan ka pa naging sobrang tense? Chill ka lang.
Mabilis lang ako, mga dalawang minuto lang.
-Tapos ikaw… -Maraming security do'n.
-May sasabihin ako sa 'yo, okay? -Ano'ng pinagsasabi mo?
May press conference ang gobernador sa loob ng ilang oras.
Kikilos ako sa oras na iyon. Magiging maayos ang lahat.
Sige. Hayaan mo lang akong magbigay ng pahayag, okay?
Sa lahat ng pinaka-bobong ideya mo, top ten 'to,
ito na ang number one.
-Anong idea 'yan? -Sasabihin ko sa 'yo.
Gusto niyang pasukin 'yong mansiyon ng gobernador.
Ano?
Lahat ng naniniwala na 'yon ay kabaliwan,
itaas ang inyong kamay.
Pakitataas ang inyong kamay.
Bago lang ako. Wala akong karapatang bumoto.
Wala kang karapatang bumoto.
Okay, 'yong iba sa inyo nakakalimot
na ang Five-0 ay hindi isang demokrasya,
isa itong diktadurang makatao. Naintindihan n'yo?
Bakit mo naman gugustuhing pasukin ang mansyon ng gobernador?
Ang susi na ipinadala sa akin ni Laura Hills
na galing sa toolbox ng tatay ko
ay para sa isang lumang antigong kabinet.
Okay? Ang eksaktong kapareho antigong kabinet
na nasa opisina ng gobernador.
Okay, kung kasya 'yong susi do'n…
ano sa tingin mo ang makikita mo do'n?
Ang iba pang mga gamit ng tatay ko.
McGarrett.
Teka, teka. Ano?
Kailan?
Sige, papunta na kami.
-Anong nangyari? -HPD 'yon.
'Yong sasakyan na naghahatid kay O'Reilly
papuntang kulungan, inatake.
-Dalawang mabubuting pulis, patay. -Oo.
At ang tanging saksi natin laban kay Wo Fat.
Paano niya nalaman 'yon?
Paano niya nalaman? Paano nangyari 'to?
Halika dito, dito, dito.
Dito tayo.
Kumalma ka lang. Dito tayo. Kumalma ka.
Tigil. Kausapin mo ako sandali.
Okay, sa tingin mo ba si Wo Fat ang gumawa nito?
-Nagbibiro ka ba? -Hindi.
-May nag-leak nito, Danny. -Okay, pero hindi HPD 'to.
Okay? Alam nila na si O'Reilly ay magiging saksi,
pero di nila alam na tetestigo siya laban kay Wo Fat.
-Walang ibang nakakaalam kundi kami. -Ang gobernador.
Bukod sa Five-0, 'yong gobernador lang ang nakakaalam
na alam na makikilala ni O'Reilly si Wo Fat.
-Ang gobernador, Steve? -Makipagtulungan ka sa akin, okay?
Isang buwan ang nakalipas, pumasok kami,
nagla-lunch siya kasama si Hiro Noshimuri.
Si Hiro Noshimuri, ang pinuno ng Yakuza,
na isang "matandang kaibigan" niya.
Kontrolado niya ang gobernador.
Okay. Tumigil muna tayo at pag-isipan 'yong mga sinasabi mo.
Pinag-uusapan natin ang gobernador.
Siya lamang ang pinakamataas na nahalal na opisyal sa estado.
Wala akong pakialam. Kung ginawa niya ito, babagsak siya.
Okay, pero naiintindihan mo ba na mabigat 'yang binibintang mo?
-Mabigat 'yan, di ba? -Naiintindihan ko.
Kailangan may ebidensya.
Kailangan natin ng matibay at walang butas na ebidensiya.
Okay, tama 'yan. 'Yan lang. Ngayon ka na nagkaka-sense.
Okay, di tayo puwedeng basta-basta na lamang magmadali at manggulo.
Kailangan natin gumamit ng utak, okay?
Hahanap tayo ng ebidensiya na kinolekta ng tatay mo,
at titingnan natin kung ang gobernador ang tinuturo nito.
Ano?
-Si Rachel ito. Sandali lang 'to. -Sige.
Hey. Makinig ka, Rachel,
Medyo busy ngayon, okay? Tatawagan na lang kita ulit.
Danny, kailangan kitang makita.
Importante 'to.
Ano ang problema? Parang nag-aalala ka. Okay ka ba?
Kailangan lang kitang makita.
Puwede ba tayong magkita sa dulo ng Sand Island sa loob ng isang oras?
Sige, pupunta ako roon sa loob ng isang oras, okay?
-Ayos ka lang ba? -Oo, ayos lang ako.
Tingnan mo.
Parang pagod na pagod ka na ngayon.
Sige? Umuwi ka na.
Magpahinga ka. Pag gising mo sa umaga,
titingnan natin ang ebidensiya, at gagawa tayo ng plano.
Kailangan nating maging matalino tungkol dito, tama?
-Oo. -Sige na, tara.
-Ano'ng nangyayari? Ano ang problema? -Wala naman.
Kailangan ko lang makausap ka tungkol sa isang bagay.
Okay.
Anong nangyayari?
Nagdadalawang-isip ka ba tungkol sa pagsabi kay Stan?
Hindi.
Hindi iyon ang dahilan.
Hey, makinig ka sa akin.
Kahit ano pa 'yan, puwede mong sabihin sa. 'kin, okay?
Kahit ano. Nandito lang ako.
Buntis ako.
Buntis ka.
Wow. At ako ay talagang…
-Oo. -Sige, mabuti. Sige.
Magiging maayos ang lahat, love. Ipinapangako ko sa 'yo.
Ha?
Paano ko sasabihin kay Stan na aalis na ako?
at buntis ako sa anak mo?
Hindi ko alam.
Pero di mo kailangang gawin 'to mag-isa.
Sasamahan kita, okay?
Hindi. Kailangan ko 'to gawin mag-isa.
Kapag natapos na ito, ayaw ko nang manatili rito.
Gusto mong umalis ng Hawaii?
Lugar 'to ni Stan, hindi sa akin.
Nakapag-check na ako sa airline.
May flight bukas ng gabi papuntang Newark.
Sige, sasama ako sa 'yo.
Danny, hindi ka puwedeng umalis. May buhay ka rito.
May… may buhay ako rito?
Rachel…
ikaw at si Grace ang buhay ko.
Ang tanging dahilan kung bakit ako pumunta rito
ay dahil sa inyo.
Kung nasaan ka, doon ako.
Doon ako pupunta, okay?
Paano ang trabaho mo?
Makinig ka, aalis tayo, aayusin ko ang paglipat mo sa Jersey,
tapos babalik ako dito, tatapusin ko lahat ng kaso. ko,
at pagkatapos, iyon na.
Okay? Magiging tayong tatlo na lang muli. Okay?
Tayong apat.
Rachel, mahal kita.
Mahal din kita.
Kailangan ko nang mag-empake.
Hindi naman ako nag-unpack, kaya ayos lang ako.
Magkakaroon tayo ng isa pang anak.
Teka, teka, teka lang!
Anong problema mo?
Hindi ka ba marunong kumatok kahit isang beses?
Kumatok sa pinto na iyon?
Bakit? Ano 'tong ambush?
Bakit ka nakasuot na parang ninja? Ano ang ginagawa mo?
Okay. Ano ito? Hindi, hindi, hindi. Huwag kang sumagot.
Sabihin mo nga na hindi ka pumasok sa bahay ng gobernador.
Kasya ang susi, Danny.
Ito ang pinagkakaabalahan ng tatay ko
bago siya pinatay, Danny.
Iniimbestigahan niya ang gobernador.
Tingnan mo ito.
Tingnan mo 'to.
Nakita ko 'to sa drawer.
Si Laura Hills 'yan na may hawak ng isa sa mga sobre na 'yon.
-Sasakyan mo ba 'yan? -Sasakyan ko 'yan.
Nalaman ng gobernador
na si Laura ay nagpapadala sa akin ng mga piraso ng ebidensya
mula sa toolbox ng tatay ko.
At alam mo kung ano pa. Danny?
Sa tingin ko si Laura ang nagnanakaw ng ebidensya
mula sa gobernador.
Hindi iyon makatuwiran, okay?
Bakit niya ipapadala sa iyo nang paunti-unti?
'Yong kahon, puno ng kung anu-anong gamit.
Sigurado akong umaasa siya na ang gobernador
ay hindi mapapansin ang anumang nawawala. Halika rito.
Ito ang date book ni Laura, okay?
Ngayon, sa nakaraang buwan, tuwing Miyerkules,
nakakatanggap ako ng isang bagay sa isang sobre
na galing sa toolbox ng tatay ko.
Okay?
Tingnan mo ito. Tingnan natin 'yong nakaraang buwan.
Walang nakalagay na schedule tuwing Martes.
Ano ngayon? Ano ang nangyayari tuwing Martes?
May nakatakdang tanghalian ang gobernador
kasama ang hepe ng pulisya sa Turtle Bay, at alam iyon ni Laura.
Sandali lang.
Kaya ginamit ni Laura 'yong pagkakataon
para pumasok sa opisina ng gobernador…
Para magnakaw ng isang pirasong ebidensya para sa 'tin.
At ayon sa mga larawang ito sa kabinet na 'yon,
nalaman 'to ng gobernador.
Kaya ipinapatay niya si Laura.
Sinusubukan akong tulungan ni Laura, Danny.
Kasalanan ko kaya pinatay siya.
Sinasabi mo bang ipinapatay ng gobernador si Laura Hills?
Oo, at si Wo Fat ang nag-ayos nito.
Okay, ano pa ang hinihintay natin? Dalhin na natin siya dito.
Sandali lang. Huminahon tayo. Okay?
Wala pa tayong matibay na ebidensyang nagpapatunay ng anuman.
Pero mayroon tayong mga larawang ito.
Oo, meron pero iligal niyang nakuha
sa pamamagitan ng pagpasok sa bahay ng gobernador.
Malamang sasabihin niya
-na inilagay lang do'n. -Oo, tama siya.
Di ito basta pangkaraniwang pagnanakaw sa tindahan ng alak
na gustong makita ng lahat na makulong.
Pinag-uusapan natin ang isang halal na opisyal
na may malinis na rekord at may 72% na approval rating.
Kung papabagsakin natin siya,
kailangan natin ng matinding ebidensya.
Sige. Iyon na ang pagtutuunan natin ngayon, okay?
Palihim nating imbestigahan ang gobernador
tulad ng ginawa ng tatay ko,
makakakuha tayo ng ebidensya laban sa kanya at pababagsakin siya,
at siya mismo ang magdadala sa atin kay Wo Fat.
Oo, Duke, ano ang kailangan?
Sigurado ka bang ayaw mo nang bumalik sa dati mong trabaho?
Kasi mukhang hindi na rin magtatagal 'yong trabaho mo ngayon.
May warrant kami para arestuhin si McGarrett dahil sa pagpatay.
May problema tayo.
Papunta na ngayon ang HPD
para arestuhin ka dahil sa pagpatay kay Laura Hills.
Kono, alisin mo ang lahat ng nasa screen.
Burahin mo 'yong mga nasa drive. Lahat-lahat.
Kalokohan 'to.
Pinagbibintangan siya.
-Ano ang gagawin mo? -Hindi ko alam.
Wala akong patas na pagkakataong matalo ito.
Kung sangkot ang gobernador. At kung nakakulong ako.
Sige, makinig ka. May pakiusap ako.
Pakiusap, manatili ka munang tahimik.
Okay, makakahanap tayo ng ebidensya laban sa gobernador,
-at tatapusin natin ito. -Kailangan ko nang umalis.
Burahin n'yo lahat.
Steve McGarrett, tumigil ka diyan.
Ibaba mo ang baril. Ngayon na!
Natalo ba ako sa isa pang pustahan na nakalimutan ko?
-Kailangan ko ng baril. -Ano?
-Narinig mo ang sinabi ko. -Naka-parole ako, bro.
Alam mo na 'yan.
At kung mahulihan ako ng baril, babalik ako sa kulungan.
Bukod pa rito, pulis ka.
-Nasaan ang baril mo? -Hindi na ako pulis.
At kailangan ko ang tulong mo.
Pakiusap.
Halika na. Dito ang daan.
Hindi mo malalaman kung ano kailangan mo
hanggang sa kailangan mo na talaga.
Naiintindihan mo ba 'yong sinasabi ko?
Oo, naiintindihan ko ang sinasabi mo.
Talaga bang iniisip nila na pinatay ni Steve McGarrett si Laura Hills?
Sa ngayon, hindi mahalaga kung ano ang iniisip nila, okay?
Tungkol ito sa ebidensiya.
Trabaho natin na patunayan na hindi niya 'yon ginawa, okay?
Hindi ako mananatili rito na walang ginagawa.
Ano? Chin, saan ka pupunta?
-Chin! -Officer Kalakaua,
si Detective Ahuna ng Internal Affairs.
May utos akong dalhin ka.
Nasabi ko na sa kaibigan mo
na hindi ko alam kung nasaan si Steve McGarrett.
Wala itong kinalaman sa sitwasyon ni Steve McGarrett.
Sige, Ahuna. Kung ganoon, tungkol saan ito?
Mayroon kaming saksi na makapagpapatunay
na si Officer Kalakaua ay nasa lugar
kung saan nangyari ang pagnanakaw.
Anong pagnanakaw?
Ang locker ng asset forfeiture ng HPD.
Mukhang may alam ka tungkol sa ilang pera
na kamakailan lang ay nawala.
Officer Kalakaua, kailangan sumama ka sa amin ngayon din
o haharap ka sa kasong paghadlang sa imbestigasyon.
Mag-relax ka, okay? Wala siyang alam. Hey.
Wala kang sasabihin.
Wag kang magsalita, okay? Aayusin namin ito.
Okay? Sige na.
Sige. Salamat.
Naku po.
Ninakaw ba talaga niya ang perang iyon?
Oo. Buweno, kami ang gumawa noon.
-Ano, seryoso ka ba? -Wala kaming pagpipilian.
Kailangan kasi namin ng ransom money. Kundi papatayin si Chin.
Kaya sina McGarrett at Kono gumamit ng lagusan ng imburnal
-para pasukin 'yong locker. -Kabaliwan 'yon.
Maligayang pagdating sa mundo ko.
Gusto ko ito. Ano ang gagawin natin ngayon?
Nagustuhan mo? Mabuti iyon.
Babantayan mo ang mga taong ito.
-Pakiusap. Okay? -At ikaw?
Hahanapin ko si McGarrett bago nila siya mahanap.
Big guy, di ito ang tamang oras, okay?
Sandali lang. Tungkol ito kay McGarrett.
Ano? Ano ang tungkol kay McGarrett?
Nag-aalala ako sa kanya. Pumunta siya dito.
-Kumuha ng mga baril. -Teka, binigyan mo siya ng mga baril?
Hindi mo 'yan narinig sa akin, bro.
Hindi ko alam kung sino ang hinahabol niya,
pero naisip kong dapat mong malaman.
Papunta siya sa gobernador.
Steve, sagutin mo ang telepono.
Ito si McGarrett. Magsalita ka.
-Steve. -Danny, si Rachel ito.
Honey, makinig ka, di kita makaka-usap ngayon, okay?
-Tatawagan na lang kita. -Sasabihin ko lang nandito na kami.
Nasaan kayo?
Sa airport.
Okay lang ba ang lahat?
Oo. Okay naman lahat.
Danny, kung nagdadalawang-isip ka…
Makinig ka sa akin. Mahal kita. Maayos ang lahat.
May kailangan lang akong asikasuhin
at magkikita tayo sa gate, okay? Ipinapangako ko.
Okay.
Steve.
Umaasa akong nagkakamali sila tungkol sa iyo.
Hindi ko pinatay si Laura Hills. Ikaw ang pumatay.
Kapag gumalaw ka, babarilin kita.
Ilagay mo ang kamay sa mesa!
Ibaba mo na ang baril mo para makapag-usap tayo.
Ibababa ko lang ito kapag tapos na tayo.
Ano ang gusto mo?
Gusto ko umamin ka.
May baril kang nakatutok sa ulo ko.
Sasabihin ko ang kahit anong gusto mo, Steve.
Ang gusto ko ay ang katotohanan.
Hindi ko alam kung ano ang sinasabi mo.
Alam ko ang ginawa mo! Alam ko ang lahat!
Kung gano'n, sige na barilin mo na ako.
Dahil gusto ko ng mga sagot. Magsalita ka.
Maniwala ka sa akin, hindi 'yan ang gusto mo.
Wag mong hawakan ang teleponong iyan.
Huwag mo itong sagutin.
Tingnan mo ako.
Alam kong iniimbestigahan ka ng tatay ko.
Alam ko ang tungkol sa koneksyon mo. sa Yakuza.
Alam ko ang tungkol sa magkapatid na Noshimuri.
Alam ko ang tungkol sa koneksyon mo kay Wo Fat.
Malapit nang mabunyag ng tatay ko ang katotohanan tungkol sa 'yo,
tama ba ko, Gobernor?
Kaya namatay ang nanay ko sa pagsabog ng bomba sa sasakyan.
Katulad ni Laura Hills.
Pero ang talagang gusto kong malaman ay kung sino ang nagbigay ng utos.
Alam kong si Koji Noshimuri
ang naglagay ng bombang pumatay sa nanay ko.
Alam kong si Victor Hesse ang pumatay sa tatay ko.
Pero gusto kong malaman, sino ang nagbigay ng utos, Gobernor?
Si Wo Fat ba,
o ikaw?
Nahuli mo ang lalaking bumaril at pumatay sa tatay mo.
Napatumba mo ang mga taong responsable sa pagpatay sa nanay mo.
Ibinigay ko sa iyo ang kakayahang gawin iyon.
Ibinigay ko sa iyo ang kaligtasan sa pananagutan at ang mga paraan.
Pinrotektahan kita.
At nang napahamak ka, inilabas kita roon.
Ikaw ang naglagay ng pera sa asset forfeiture locker, tama ba?
Pinagtakpan mo kami.
Sinusubukan kitang protektahan.
Malaki na ang nagawa ng Five-0 para sa mga tao ng Hawaii.
Gusto kong magpatuloy ang gawaing iyon.
Tigilan mo ang pagsisinungaling sa akin!
Binuo mo ang Five-0 para mabantayan mo ako.
Para hindi ko ipagpatuloy ang iniwan ng tatay ko. Tama ba?
Pinapalapit mo ang mga kaibigan mo,
pero mas lalo mong nilalapit ang mga kaaway mo.
Hindi ako ang kaaway, Steve.
Tapat ako sa mga taong tapat sa akin.
Talaga?
Kaya mo ba ipinapatay si Laura Hills?
Dahil siya ang pinaka-hindi tapat?
Oo.
Ano ang gagawin natin? Kailangan mawala siya.
Kontrolado ko lahat.
Duke, tawagin mo ang EMS dito. Pabantayan mo ang lugar.
-Harangan n'yo ang kalsada. -Sige po, Lieutenant.
Ang iba sa inyo, sumama sa akin.
Tingnan ninyo ang gobernador.
Steve, ibaba mo ang baril ngayon na.
Kunin mo ito.
-Duke? -Patay na siya.
Hindi ako, Chin. Si Wo Fat iyon.
Tiningnan namin ang bahay. Walang ibang tao rito.
Okay.
Steve McGarrett, inaaresto kita.
May karapatan kang manahimik.
Anumang sasabihin mo
ay maaari gamitin laban sa iyo sa hukuman.
-Hoy, Chin! -Danny.
Hoy! Ano ba ang ginagawa mo? Ano ang nangyari?
-Ano? -Patay na ang gobernador.
Ano ang sinasabi mo?
-Si Wo Fat 'yon. Naiintindihan mo ba? -Pakawalan mo siya.
Si Wo Fat iyon, Danny.
-Pakawalan mo siya. -Siya lang ang nag-iisa ro'n.
Kakaputok lang ng kanyang baril.
-Hindi ko siya maaaring pakawalan. -Oo, kaya mo.
May jurisdiction tayo. Five-0 tayo. Ilabas mo siya.
Hindi mo naiintindihan, Danny. Wala na ang Five-0.
Ano ang ginawa mo, ha? Ano ang ginawa mo?
Bumalik ka sa kanila matapos lahat ng ginawa nila sa iyo?
Ano?
Hoy.
Steve, huwag kang mag-alala. Ilalabas kita diyan.
Wag kang mag-alala. Magtiis ka muna.
Okay?
Atensiyon.
Final boarding call para sa Hawaiian Airlines
Flight 762 pa-Newark.
Final boarding call para sa Gate 34-B.
Tara na, anak.
Number five.
Number five, lumapit ka.
Siya iyon.
-Siya ang babaeng nakita ko. -Sigurado ka ba?
Maaari ko bang itanong kung ano ang ginagawa mo
sa harap ng condo ko?
Wala po, Auntie. Inaayos lang namin 'yong mga tubo ng tubig.
Oo, sigurado ako.
Kailangan mong isuko ang baril at badge mo
habang isinasagawa ang imbestigasyon.
Umikot ka at humarap sa kamera.
Sabi ko, umikot ka at humarap sa kamera.
ITUTULOY…
Nagsalin ng Subtitle: Rebekah Latupan a.